אדוארד דוקס

אדוארד דוקס צפון ישראל 2024
אדוארד דוֹקְס (נולד ב-25 במאי 1971, דז'ורין, מחוז ויניצה, הרפובליקה הסובייטית הסוציאליסטית האוקראינית, ברית המועצות<ref name=":0"></ref>) הוא מתרגם, מתורגמן, מדריך טיולים, ועיתונאי ישראלי הכותב בכלי תקשורת בעברית, באוקראינית, וברוסית.

== ראשית דרכו ==
מילדות התעניין בשירה וברכישת שפות זרות. משיחות עם סבו וסבתו למד יידיש. סבתו, לידיה יפימובנה אַפֶּל, גורשה מרומניה לכפר דז'ורין בשנת 1941, ושם נישאה לקיווע טראקטירשצ'יק והשתקעה בכפר. שאר בני משפחתה שבו לרומניה בשנת 1945, ובשנת 1948 היגרו לישראל.<ref name=":1"></ref><ref></ref><ref></ref> הוריו של דוקס, לאוניד ובֶּלָה, עבדו בבית חרושת למסבים.<ref name=":1" /> אדוארד הספיק להשלים לימודים בכיתה ח' בבית הספר מס' 17 בעיר ויניצה.<ref name=":0" />

בשנת 1987 עלה דוקס עם הוריו לישראל.<ref name=":0" /> לאחר שהשלים את לימודיו בתיכון שירת בצה"ל,<ref name=":1" /> והשתחרר בשנת 1993.<ref name=":0" />

== קריירה ==
דוקס למד עיתונאות בקורס בתל אביב והחל לעבוד כעיתונאי בתחנת הרדיו "קול ישראל".<ref name=":1" />

בשנת 1995 עבר לאוקראינה העצמאית<ref name=":0" />, ולמד במכון לעיתונאות באוניברסיטה הלאומית על שם טאראס שבצ'נקו בקייב.<ref name=":0" /> משסיים את לימודיו החל לעבוד ככתב פרילנסר לענייני חוץ. כתבות שלו הופיעו בעיתונים ובכתבי עת אוקראיניים ובהם «Газета по-киевски», «Главред», «Еврейский обозреватель», «Фокус», «Новая газета», «КП в Украине», «Oboz.ua».<ref></ref> במקביל, שלח כתבות בעברית לישראל, שפורסמו ב"ידיעות אחרונות" ובאתר ynet, וכתבות ברוסית שפורסמו ב"וסטי"<ref></ref> ובכתב העת «Лехаим».<ref></ref>

כמתורגמן עבד בין היתר בשירות שמעון פרס, דני עטר, יוסי פלד, ורון בן ישי.<ref name=":0" />

בשנת 2011 השלים קורס מורי דרך מטעם משרד התיירות של אוקראינה,<ref name=":0" /> והחל לעסוק בארגון מסעות שורשים וטיולים באוקראינה.<ref name=":0" />

בשנת 2013 החל לכסות גם את התחום הצבאי באוקראינה, ובסוף אותה שנה סיקר גם את הפגנות יברומאידאן ובשנת 2014 את "מהפכת הכבוד" שהשתלשלה מהן.<ref name=":2"></ref> במקביל עסק גם בתרגום, במתורגמנות, וביחסי ציבור לסוכנות היהודית.<ref name=":2" />

כשנשאל בראיון מדוע בחר לחיות באוקראינה על אף שעודנו אזרח ישראלי ולא אוקראיני, השיב דוקס כי הוא מעוניין לשמש גשר בין ישראל לאוקראינה, וכי להערכתו הוא מסוגל לקרב בין המדינות ולקדם הבנה הדדית טוב יותר בשבתו באוקראינה מאשר בשבתו בישראל.<ref name=":2" /><ref name=":4"></ref>

בשנת 2021 פרסם דוקס ספר דו־לשוני (עברית ואוקראינית) ובו 100 פתגמים נבחרים מאת נחמן מברסלב.<ref name=":4" /><ref></ref><ref></ref> הוא החליט לכתוב את הספר בשנת 2020, כשנאסרה כניסת לזרים לאוקראינה חלוטין למשך חודש עקב מגפת הקורונה, ונתגלעו חיכוכים בין חסידי ברסלב לבין אוקראינים, הן באומן והן במעברי הגבול. דוקס קיווה שהספר באוקראינית יסייע לאוקראינים להבין את הדבקות של החסידים בתורתו של נחמן מברסלב.<ref name=":3" /> דוקס הוסיף:

<ref name=":3" />

בדצמבר 2021, באירוע חדשנות ישראלית–אוקראינית בסימן 30 שנה לכינון היחסים הדיפלומטיים בין המדינות במעמד ראש ממשלת אוקראינה דניס שמיהל, זכה דוקס בפרס ל"מחוללי שינוי ישראלי–אוקראיני" מטעם שגרירות ישראל באוקראינה, מידי השגריר הישראלי מיכאל ברודסקי.

בתחילת מארס 2022 השתתף דוקס כשליח "ידיעות אחרונות" במסיבת העיתונאים שקיים נשיא אוקראינה וולודימיר זלנסקי במקום סודי בקייב. בשידור תוכנית "עובדה" נטען כי כתב התכנית, איתי אנגל, שהשתתף במסיבת העיתונאים אף הוא, היה הישראלי היחיד במקום, והתכנית ספגה על כך ביקורת מ"ידיעות אחרונות"<ref></ref> ומכתב ynet אטילה שומפלבי.

ביולי 2022 מונה הרב הלל כהן לרב הצבאי הראשי של צבא אוקראינה, שבו משרתים חיילים יהודיים אזרחי אוקראינה, וכן מתנדבים יהודים שאינם אזרחים; כדי לקרב את חיילי צבא אוקראינה להבנת היהדות, החל כהן לחלק את הספר הדו־לשוני של דוקס עם פתגמי נחמן מברסלב,<ref></ref> "משום שאין כמעט ספרי יהדות בשפה האוקראינית", לדברי כהן.<ref name=":5" />

בסוף שנת 2022 הוציא לאור מבחר מכתבותיו בעיתונות, בספר בשם "כתבה אוקראינית בעברית", בהוצאת אולג פיודורוב (קייב).<ref></ref> בשנת 2023 כיסה בהרחבה את מולדובה בסדרת כתבות באתרי ynet ו־וסטי, ובאוקטובר 2023 הוציא לאור ברוסית ספר ביוגרפי על חייו של השחקן המולדובי מיכאי וולונטיר.<ref></ref><ref></ref><ref></ref>

מאז פרוץ מלחמת חרבות ברזל, מכסה דוקס את יישובי הצפון והדרום המפונים,<ref></ref><ref></ref><ref></ref> וכן את יחידות צה"ל הלוחמות.<ref></ref>

== קישורים חיצוניים ==

* [https://www.ynet.co.il/topics/אדוארד_דוקס כתבות מאת אדוארד דוקס באתר ynet]
* 

== הערות שוליים ==

קטגוריה:עיתונאים ישראלים
קטגוריה:מורי דרך
קטגוריה:מתרגמים ישראלים
קטגוריה:מתורגמנים
קטגוריה:בוגרי אוניברסיטת קייב
קטגוריה:ישראלים שנולדו ב-1971